Tramp prezidentlik o‘rni uchun “xuddi do‘zaxdagidek” jang qilishga va’da berdi

Donald Tramp AQShning yangi saylangan prezidenti Jo Baydenning tarafdorlari senat va Oq uyni “egallab olgan” taqdirda ham unga hokimiyatni qarshiliklarsiz topshirmaslikka va’da berdi. Bu haqda u Jorjiya shtatidagi chiqishi vaqtida ma’lum qilgan.

“Agarda demokratlar senat va Oq uyni egallasa, ular bilan kuchimiz boricha, xuddi do‘zaxdagidek jang qilamiz”, — deydi Tramp.
Avvalroq The Washington Post Tramp Jorjiya shtati davlat kotibiga bosim o‘tkazayotgani yozilgan suhbat audiosini e’lon qilgan edi. Tramp suhbat davomida Raffenspergerni urishgan, “xushomad” qilgan, harakat qilishini “o‘tinib so‘ragan” va hatto jinoiy ta’qib qilish bilan mujmal tahdid qilgan.
Tramp Jorjiya shtatida mandatlariga demokratlar da’vo qilayotgan respublikachi senatorlar Devid Perdyu va Kelli Lefferning qayta saylanishini qo‘llab-quvvatlash maqsadida amalga oshirgan chiqishida mamlakatning 8 ta shtatida g‘alaba qozonish borasidagi rejasini ma’lum qilgandi.

Eslatib o‘tamiz, AQShda prezidentlik saylovi 2020-yilning 3-noyabr kuni bo‘lib o‘tdi, ovozlar bir necha kun davomida hisoblab chiqildi, 7-noyabr kuni AQShning yirik OAVlari saylovda Bayden g‘alaba qozonganini ma’lum qildi. Donald Tramp esa mag‘lubiyatni tan olmadi va saylov bo‘yicha sudga murojaat qilishini bildirdi. U saylovlar qonunbuzarliklar bilan o‘tgan degan fikrda, shuningdek, saylovlarda mamlakat konstitutsiyasi buzilganini aytgan.